আবহাওয়ার খামখেয়ালিপনা, প্রতিমার বায়না ফেরাচ্ছেন মৃৎশিল্পীরা!

ওয়েব ডেস্ক : শুরু হয়ে গিয়েছে দুর্গা পুজোর (Durga puja) কাউন্টডাউন। তারই সঙ্গে পশ্চিম মেদিনীপুর (East Midnapore) জেলার চন্দ্রকোনায় কুমোরটুলিতে (Kumartuli) জোরকদমে শুরু হয়েছে প্রতিমা তৈরির কাজ। এমনই ছবি উঠে এসেছে চন্দ্রকোনা (Chandrakona) ১ ব্লকের ক্ষীরপাই পৌরসভার ১ নম্বর ওয়ার্ড নুনেবাজার এলাকায়। পুজোর সময় প্রতিবছর এখান থেকেই জেলার বিভিন্ন প্রান্তে দূর্গা প্রতিমা পৌঁছে যেত। এমনকি একসময় জেলা ছাড়িয়ে পাশের জেলাতেও পাড়ি দিত বিগ বাজেটের সব দুর্গা প্রতিমা। এবছর দুর্গা প্রতিমার বায়না আসছে আগের তুলনায় ভালো। কিন্তু বাধ সেজেছে আবহাওয়া।

ফলে পুজোর ঠিক আগে উদ্যোক্তাদের প্রতিমা প্রস্তুত করে ডেলিভারি দেওয়ায় এখন বড় চ্যালেঞ্জ চন্দ্রকোনার(Chandrakona) মৃৎশিল্পীদের কাছে। হাতে আর প্রায় অল্প সময় তার আগে প্রতিমা তৈরির কাজ জোরকদমেই শুরু হয়ে গিয়েছে। বাঁশের কাঠামো,ছাঁচে মাটি দিয়ে প্রতিমার মূর্তি তৈরি তো আবার প্রতিমাতে মাটির প্রলেপ দেওয়ার কাজ চলছে জোরকদমে। বায়না বেশি থাকলেও উদ্যোক্তারা প্রতিমার বাজেট অনেকটাই কাটছাঁট করে উদ্যেক্তারা চাইছেন কম বাজেটের প্রতিমা। প্রতিবছর পুজো উদ্যোক্তাদের সরকার অনুদান বাড়িয়ে চলেছে, তবুও তারা প্রতিমার ক্ষেত্রে তেমন নজর দিচ্ছে না এমনও দাবি অনেক মৃৎশিল্পীদের।

আরও খবর : ঘুমের মধ্যেই এলোপাথারি কোপ বাবাকে, চাঞ্চল্য কালনায়

সামনেই পুজো হাতে কম সময় নির্ধারিত সময়ের মধ্যে প্রতিমা ডেলিভারি দিতে এখন জোর ব্যস্ততা চন্দ্রকোনার কুমোরটুলিতে। প্রতিমার বায়না আসছে ভালই কিন্তু বায়না নেওয়ার আগে আবহাওয়ার খামখেয়ালিপনায় ভাবতে হচ্ছে মৃৎশিল্পীদের। বৃষ্টি বন্যা আবার নিম্নচাপ এমনই আবহাওয়া লেগেই রয়েছে,পুজো যে আর বেশিদিন নেই তাই সময়ে কাজ শেষ করার তাগিদে আবহাওয়ার কথা মাথায় রেখে দুর্গা প্রতিমার বায়না ফিরিয়েও দিতে হচ্ছে চন্দ্রকোনার (Chandrakona) কুমোরটুলির মৃৎশিল্পীদের।

প্রতিমার দামের তেমন কোনো হেরফের নেই, প্রতিমার চাহিদা রয়েছে ব্যাপক। জানা যাচ্ছে, কিন্তু খারাপ আবহাওয়ার কথা মাথায় রেখে বায়না নিতে হচ্ছে ভেবে চিন্তে। চলতি মরসুমের বর্ষায় ঘাটাল মহকুমার ঘাটাল চন্দ্রকোনা দাসপুর একাধিক জায়গা বন্যার সম্মুখীন হয়েছে। এর জেরে ধান চাষও পিছিয়েছে ফলে কুমোরটুলিতে দুর্গা প্রতিমা তৈরির কাজও পিছিয়েছে। কারণ চাষ সেরে কুমোরটুলিতে কাজে যোগ দিয়েছেন শ্রমিকেরা। এদিকে চলতি বছর পুজো এগিয়ে এসেছে। তাই হাতে সময় কম, চাহিদা থাকলেও কম অর্ডার নিয়ে সময়ে কাজ শেষ করার তাগিদে কুমোরটুলিতে জোরকদমে চলছে প্রতিমা তৈরির কাজ। খড়ের মেড় বাঁধা থেকে মাটি দেওয়া চলছে কুমোরটুলিতে। এরই মাঝে যখন তখন আসছে বৃষ্টি তারই মধ্যে চলছে প্রতিমা তৈরির কাজ। কাঁচা প্রতিমা শুকনো করতে হিমশিম খেতে হবে এই আবহাওয়ায় বলছেন মৃৎশিল্পীরা।